Către Adunarea Mireasă a lui Isus Hristos

Îi salut călduros pe toți frații și surorile din întreaga lume care au dăruit crezare mesajului biblic curat al lui Dumnezeu și care trăiesc acum pregătirea lor pentru răpire, cu cuvântul DOMNULUI din Isaia 55:11: „Tot așa este și cu Cuvântul Meu, care iese din gura Mea: nu se întoarce la Mine gol, ci doar atunci, după ce a împlinit ceea ce am vrut Eu și a înfăptuit scopul pentru care l-am trimis.“

Următoarele pasaje biblice sunt menite să ne arate ce așteaptă DOMNUL Dumnezeu de la noi, pentru ca ceea ce așteptăm noi de la El și ceea ce vrea El să ne dăruiască prin har să se împlinească, astfel încât să fim pregătiți atunci când El va veni.

Revenirea lui Hristos a fost nădejdea tuturor credincioșilor adevărați încă de la început. În Ioan 14:2-3, DOMNUL nostru a spus: „În casa Tatălui Meu sunt multe locuințe; dacă nu ar fi așa, v-aș fi spus; căci Eu Mă duc acolo, să vă pregătesc un loc; și după ce M-am dus acolo și v-am pregătit un loc, vin din nou și vă voi lua la Mine, pentru ca acolo, unde sunt Eu, să fiți și voi“.

În Sfânta Scriptură, a doua venire a lui Hristos este accentuată în mod repetat: „… tot astfel şi Hristos, după ce a fost adus ca jertfă o singură dată, ca să ridice păcatele multora,  Se va arăta a doua oară, nu în vederea păcatului, ci spre mântuirea celor ce-L aşteaptă (vezi: Flp. 3:20-21)“ (Evr. 9:28).

Despre Enoh este deja scris: „Prin credință a fost răpit Enoh (vezi: Iuda 14), ca să nu vadă moartea, și ›n-a mai fost de găsit, pentru că Dumnezeu l-a răpit‹ (Gen. 5:24); căci înainte de răpirea lui a primit mărturia că Îi era plăcut lui Dumnezeu“ (Evr. 11:5).

DOMNUL a vorbit şi despre toate lucrurile care vor avea loc în timpul sfârşitului, înainte de revenirea lui Hristos, fie că se referă la Israel, la Adunare sau la starea generală de pe pământ:

„După ce S-a așezat pe Muntele Măslinilor, ucenicii, când erau singuri, s-au apropiat de El cu rugămintea: ›Spune-ne: când se vor întâmpla toate acestea? Și care este semnul revenirii Tale și al încheierii timpului lumii (sfârșitului lumii)?‹"

Isus le‑a răspuns: „Vedeți să nu vă înșele cineva! …“. El a vorbit despre războaie, foamete, cutremure, epidemii etc. (Mat. 24:3-7) și a accentuat în mod deosebit: „Și acest Mesaj de mântuire al Împărăției va fi predicat în toată lumea, ca mărturie tuturor popoarelor, și atunci va veni sfârșitul“ (Mat. 24:14). Astăzi, această scriptură se împlinește în fața ochilor noștri în toată lumea.

În Luca 21:28, DOMNUL a spus alor Săi cu privire la evenimentele din timpul sfârșitului: „Când încep să se întâmple aceste lucruri, atunci îndreptați-vă și ridicați-vă capetele în sus; pentru că răscumpărarea voastră se apropie“.

Cu toate acestea, înainte de revenirea Lui, totul trebuie să fie reașezat în starea corectă în Adunare, așa cum a fost la început, căci astfel este scris și în Faptele Ap. 3:21: „Pe EL cerul trebuie să-L primească până la vremurile restabilirii tuturor acestor lucruri pe care Dumnezeu le-a vestit prin gura sfinților Săi profeți din vechime“.

De aceasta aparține făgăduința, că Dumnezeu va trimite un profet la sfârșitul timpului de har, înainte de a începe ziua înfricoșată a DOMNULUI, care va conduce inima copiilor lui Dumnezeu înapoi la părinții apostolici. Această făgăduință din Maleahi 3:23-24 (Maleahi 4:5-6) a fost împlinită prin slujba fratelui Branham.

În ceea ce privește evenimentul răpirii în sine, în 1 Tesaloniceni 4:15-17 citim:

„Căci aceasta vă spunem pe baza unui cuvânt al DOMNULUI: Noi, cei care trăim, care vom rămâne până la venirea DOMNULUI, nu vom avea nimic înaintea celor adormiţi. Căci DOMNUL Însuși, imediat ce se aude strigătul Lui de trezire, de îndată ce răsună glasul arhanghelului și sună trâmbița lui Dumnezeu, va coborî din cer, și mai întâi vor învia cei morți în Hristos; apoi noi, cei care încă trăim, și care vom fi rămas, vom fi răpiți împreună cu ei pe nori ca să-L întâmpinăm pe DOMNUL în văzduh; și astfel vom fi totdeauna uniți cu DOMNUL".

În Filipeni 3:20-21 se spune:

„Dar cetățenia noastră, dimpotrivă, este în cer, de unde Îl și așteptăm ca Salvator pe DOMNUL Isus Hristos, care va schimba trupul nostru smerit, facându-l asemenea trupului Său de slavă, prin puterea pe care o are de a-Și supune toate lucrurile“.

Condiția prealabilă pentru aceasta este ca la noi să se adeverească următorul cuvânt: „Și dacă Duhul Celui ce L-a înviat pe Isus din morți locuiește în voi, atunci El, Cel ce L-a înviat pe Hristos din morți, va face vii și trupurile voastre muritoare, prin Duhul Său care locuiește în voi“ (Rom. 8:11).

Această făgăduință va fi o realitate trăită la revenirea DOMNULUI nostru.

În același timp, suntem îndemnați să rămânem statornici și să așteptăm până când Dumnezeu  Își încheie lucrarea printr-o acțiune puternică a Duhului Sfânt: „De aceea, dragi frați, așteptați cu statornicie până la revenirea DOMNULUI! Iată, plugarul așteaptă rodul scump al pământului, și așteaptă cu răbdare, până când primește ploaie timpurie și târzie. Astfel, fiți și voi răbdători și întăriți-vă inimile, căci revenirea DOMNULUI este aproape“ (Iac. 5:7-8).

„Și voi, copii ai Sionului, bucurați-vă și veseliți-vă în DOMNUL Dumnezeul vostru! Căci El vă dă ploaia de toamnă cu măsură potrivită și face să cadă șuvoi ploaia, ploaie timpurie şi ploaie târzie, ca odinioară“ (Ioel 2:23).

Pentru că nimeni nu știe ora exactă a revenirii Sale, suntem îndemnați să fim pregătiți în orice moment: „De aceea, fiți și voi gata; căci Fiul Omului vine într-un ceas în care nu vă așteptați“ (Mt. 24:44).

Și acest cuvânt serios trebuie să-l luăm la inimă: „Deci fiindcă făgăduința intrării în odihna Lui a rămas încă neîmplinită, vrem să avem de grijă cu teamă, ca nici unul dintre voi să nu se pomenească că a rămas în urmă.

Căci și nouă ne-a fost vestit Mesajul de mântuire ca și lor; dar acelora Cuvântul pe care l-au auzit nu le-a fost de niciun folos, pentru că cei care l-au auzit nu l-au unit cu credinţa“ (Evr. 4:1-2). Avraam L-a crezut pe Dumnezeu și a văzut făgăduința împlinită; la fel și noi Îl credem pe Dumnezeu și Cuvântul Lui și vom trăi împlinirea făgăduinței.

La fel ca Pavel, care și-a luat în serios slujba pentru DOMNUL, doresc și eu să pun pe inima credincioșilor următoarele cuvinte din Scriptură:

„Așadar eu vă îndemn, dragi fraţi, prin îndurarea lui Dumnezeu: aduceți trupurile voastre ca o jertfă vie, sfântă şi plăcută lui Dumnezeu: aceasta să fie slujba voastră dumnezeiască chibzuită! Nu vă potriviți viața după felul veacului acestuia, ci preschimbați-vă prin înnoirea gândirii voastre, ca să fiţi în stare să deosebiţi care este voia lui Dumnezeu, și anume cea bună și plăcută și desăvârșită“ (Rom. 12:1-2).

„Da, El să vă întărească inimile, ca să fie fără vină în sfințenie înaintea lui Dumnezeu, Tatăl nostru, la venirea DOMNULUI nostru Isus cu toţi sfinţii Săi!“ (1 Tes. 3:13).

„Țineți cu tărie de Cuvântul vieții, spre lauda mea în ziua lui Hristos, pentru că atunci nu am alergat în zadar şi nu am muncit în zadar“ (Filp. 2:16).

„Și spre aceasta se îndreaptă rugăciunea mea, ca dragostea voastră să crească tot mai mult în cunoștinţă și orice pricepere, ca să cercetați ce este corect în fiecare situație, aşa încât să fiţi curați şi fără vină în ziua lui Hristos, pe deplin înzestrați cu rodul dreptății care crește prin Isus Hristos, spre slava și lauda lui Dumnezeu“ (Filp. 1:9-11).

Dorința noastră fierbinte este ca toate aceste cuvinte din Biblie să se întâmple cu noi și prin noi.

„Dar El Însuși, Dumnezeul păcii, să vă sfințească pe deplin, și fie ca duhul, sufletul și trupul vostru să fie păstrate întregi, fără vină la revenirea DOMNULUI nostru Isus Hristos!“ (1 Tes. 5:23).

„Şi tocmai acum, copilașilor, rămâneţi în El, pentru ca noi, atunci când El se arată, să putem avea o încredere plină de bucurie și la revenirea Lui să nu trebuiască să dăm rușinați înapoi“

(1 In. 2:28).

„Căci cine este nădejdea noastră, bucuria noastră și cununa noastră de slavă, dacă nu voi, înaintea DOMNULUI nostru Isus, la revenirea Lui?“ (1Tes. 2:19).

Aceasta se referă la toți cei pe care Dumnezeu i-a ales înainte de întemeierea lumii. Lor le adresează apostolul cuvintele serioase: „Și nu întristați pe Duhul Sfânt al lui Dumnezeu, cu care sunteți pecetluiți pentru ziua răscumpărării“ (Ef. 4:30).

Numai cine aparține de Adunarea Mireasă va fi pecetluit; și lor li se adresează avertizarea serioasă de a nu întrista Duhul lui Dumnezeu prin necredință și neascultare. Dar cred cu tărie că ceea ce le-a scris apostolul fraților și surorilor din vremea lui este valabil și astăzi pentru noi: „Tocmai de aceea am și puternica încredințare, că Acela care a început în voi o bună lucrare, o va isprăvi (=desăvârși) până în ziua lui Isus Hristos“ (Filp. 1:6).

Fratele Branham și-a îndeplinit însărcinarea biblică și a adus Mesajul care premerge a doua venire a lui Hristos. Pe mine DOMNUL m-a folosit pentru a duce ultimul Mesaj, Cuvântul

descoperit, în toată lumea, după plecarea lui. Toți adevărații frați slujitori propovăduiesc același Cuvânt și împart aceeași hrană duhovnicească, și astfel Adunarea Mireasă este adusă în unitatea Duhului și în cadenţă cu Cuvântul.

„Pe când se duceau ele să cumpere untdelemn, a venit mirele, și fecioarele care erau pregătite au intrat cu el la cina de nuntă, și ușa a fost încuiată“ (Mat. 25:10).

„Iată, Eu vin curând!“

„Și Duhul și Mireasa zic: ›Vino!‹“ (Apoc. 22:17)

Pentru anul 2023 ne așteptăm ca Dumnezeu să facă lucruri mărețe și să Își împlinească făgăduințele cu noi toți. Putem fi siguri că, la toți cei care-L cred, Cuvântul Lui împlinește scopul pentru care a fost trimis și aduce la înfăptuire ceea ce a făgăduit. Amin!

Lucrând din însărcinarea lui Dumnezeu

￼